L’Ajuntament col•labora amb Paterna Runners en la promoció i foment de l’esport local
21/09/2015

# L’Ajuntament col•labora amb Paterna Runners en la promoció i foment de l’esport local

[![L’Ajuntament col•labora amb Paterna Runners en la promoció i foment de l’esport local](/images/noticias/2015/09/paterna-runners.jpg)](/images/noticias/2015/09/paterna-runners.jpg)

21.09.2015

L’alcalde de Paterna, Juan Antonio Sagredo aposta per convertir Paterna en un municipi de referència quant a la pràctica de l’esport i el calendari de cites esportives comarcal, nacional i mundial

L’Ajuntament de Paterna i el club d’atletisme local Paterna Runners han assentat les bases d’un acord de col•laboració per al foment i promoció de la pràctica esportiva en el municipi.

Segons este acord, el consistori permet als membres de Paterna Runners accedir als vestidors del pavelló esportiu municipal de Vinya de l’Andalús a més de fer ús d’una part del camp de futbol B per a realitzar les seues sessions conjuntes d’entrenament.

“Facilitant la pràctica esportiva d’este club no sols contribuïm a ajudar als nostres equips i esportistes locals en particular, sinó que aconseguim fomentar este hàbit saludable entre els paterners i paterneres en general”, ha afirmat l’alcalde de Paterna Juan Antonio Sagredo, alhora que ha destacat “la forta aposta de l’executiu local per impulsar i promocionar la ciutat a nivell esportiu i convertir-la en seu de referència quant a la celebració d’importants cites del calendari esportiu comarcal, autonòmic i inclús nacional i mundial”.

En este sentit, Sagredo ha recordat que este mateix diumenge 27 de setembre el municipi acull el XXI Gran Fons de Paterna, una gran cita que congrega cada any més de 1.500 corredors, el pròxim 22 de novembre celebra la Carrera/ Marxa solidària contra la violència de gènere I Memorial Ana Eibar i que el pròxim 28 de novembre tindrà lloc a Paterna una de les carreres més dures i esperades del panorama esportiu mundial: la Reebok Spartan Race, per a la qual ja hi ha inscrits més de 3.000 participants.